Πρόταση οδηγίας του Συμβουλίου που τροποποιεί την οδηγία 96/26/ΕΚ για την πρόσβαση στο επάγγελμα του οδικού μεταφορέα εμπορευμάτων και επιβατών και την αμοιβαία αναγνώριση των διπλωμάτων, πιστοποιητικών και άλλων τίτλων με σκοπό να διευκολυνθούν οι εν λόγω μεταφορείς στην άσκηση του επαγγέλματός τους στις εθνικές και διεθνείς μεταφορές (97/C 95/13) (Κείμενο που παρουσιάζει ενδιαφέρον για τον ΕΟΧ) COM(97) 25 τελικό - 97/0029 (SYN)

(Υποβλήθηκε από την Επιτροπή στις 4 Φεβρουαρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία που αναφέρεται στο άρθρο 189Γ της συνθήκης, και σε συνεργασία με το Ευρωπαϊκό Κοινοβούλιο,

Εκτιμώντας:

ότι είναι αναγκαίο να ενισχυθούν περαιτέρω οι κοινοί κανόνες που προβλέπονται στην οδηγία 96/26/ΕΚ σχετικά με την πρόσβαση στο επάγγελμα του οδικού μεταφορέα εμπορευμάτων και επιβατών και την αμοιβαία αναγνώριση διπλωμάτων, πιστοποιητικών και άλλων τίτλων για τα τυπικά προσόντα με σκοπό να διευκολυνθούν οι εν λόγω μεταφορείς στο δικαίωμά τους άσκησης του επαγγέλματός τους στις εθνικές και διεθνείς μεταφορές(1) 7

ότι είναι αναγκαίο λόγω των εξελίξεων στην αγορά μεταφορών, των αλλαγών στις πολιτικές μεταφορών και της λειτουργίας της εσωτερικής αγοράς να επεκταθεί το πεδίο εφαρμογής της οδηγίας σε όλους τους οδικούς μεταφορείς όσον αφορά τη μίσθωση ή την επ' αμοιβή μεταφορά με μηχανοκίνητα οχήματα ανεξαρτήτως του μεγέθους τους 7

ότι, όσον αφορά τις διατάξεις για την καλή υπόληψη των μεταφορέων, είναι αναγκαίο να υπογραμμισθεί ότι η απαίτηση αυτή δεν ικανοποιείται εάν τα φυσικά πρόσωπα από τα οποία ζητείται να πληρούν τον όρο αυτό έχουν καταδικασθεί για σοβαρό ποινικό αδίκημα ή για ορισμένα παραπτώματα κατ' επανάληψη 7 ότι είναι αναγκαίο να τονισθεί η σημασία των κανόνων σχετικά με την προστασία του περιβάλλοντος και την επαγγελματική αξιοπιστία 7

ότι, όσον αφορά τις διατάξεις για την οικονομική επιφάνεια, είναι αναγκαίο, για να αποφευχθεί η έλλειψη ισορροπίας στην αγορά, να ορισθούν τα κατάλληλα διαθέσμια κεφάλαια και αποθέματα σε υψηλότερο και εναρμονισμένο επίπεδο 7 ότι είναι αναγκαίο νε εξετάζεται η τιμή του Ecu σε εθνικό νόμισμα ανά πενταετία 7

ότι, όσον αφορά τις διατάξεις επαγγελματικής επάρκειας, κρίνεται σκόπιμο να ορισθεί ότι οι υποψήφιοι οδικοί μεταφορείς θα αποδεικνύουν την εν λόγω επάρκεια με υποχρεωτική γραπτή εξέταση και προαιρετική προφορική εξέταση 7 ότι οι οδικοί μεταφορείς πρέπει να διαθέτουν τις απαιτούμενες γνώσεις για την εκτέλεση τόσο των εθνικών όσο και των διεθνών μεταφορών 7 ότι είναι ουσιαστικό όλοι οι μεταφορείς να είναι κάτοχοι πιστοποιητικών επαγγελματικής επάρκειας, τα οποία θα είναι εναρμονισμένα και θα εκδίδονται με βάση εναρμονισμένους κανόνες εξετάσεων σε όλα τα κράτη μέλη 7 ότι είναι, επίσης, αναγκαίο για το σκοπό αυτό να εναρμονισθούν ορισμένες πτυχές όσον αφορά τη διοργάνωση της εξέτασης 7

ότι είναι αναγκαίο να εισαχθεί μεταβατική ρύθμιση όσον αφορά την εφαρμογή της οδηγίας στην Αυστρία, τη Φινλανδία και τη Σουηδία 7

ότι είναι αναγκαίο να εκτιμάται ανά πενταετία κατά πόσον οι μεταφορείς που διαθέτουν άδεια πληρούν ακόμη τις διατάξεις σχετικά με την καλή υπόληψη και την οικονομική τους επιφάνεια και εάν τα άτομα σε επίπεδο διαχειριστών διαθέτουν επαγγελματική επάρκεια 7 ότι είναι αναγκαίο η οικονομική κατάσταση να ελέγχεται επίσης μεταξύ του δευτέρου και του τρίτου έτους της πενταετούς περιόδου 7

ότι η λειτουργία της εσωτερικής αγοράς απαιτεί τα κράτη μέλη να επιβάλλουν ποινές αποτελεσματικές, αναλόγου βαρύτητας και αποτρεπτικές 7

ότι οι απαιτήσεις της παρούσας οδηγίας όσον αφορά την καλή υπόληψη και την οικονομική επιφάνεια πρέπει να ικανοποιούνται από όλους τους οδικούς μεταφορείς το αργότερο έως την 1η Ιανουαρίου 2000 έτσι ώστε να επιτευχθεί το επίπεδο ποιότητας και εναρμόνισης που χρειάζεται για την εσωτερική αγορά 7

ότι, σύμφωνα με την αρχή της αναλογικότητας, είναι αναγκαίο και σκόπιμο, για να τεθεί σε εφαρμογή ο θεμελιώδης στόχος της κοινής πολιτικής μεταφορών, να ρυθμιστούν οι όροι σχετικά με την πρόσβαση στο επάγγελμα του οδικού μεταφορέα 7 ότι η παρούσα οδηγία δεν θα υπερβεί όσα είναι αναγκαία για να επιτευχθεί ο στόχος αυτός, σύμφωνα με το άρθρο 3Β παράγραφος 3 της συνθήκης,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 96/26/ΕΚ τροποποιείται ως εξής:

Το άρθρο 2 τροποποιείται ως εξής:

- το κείμενο της παραγράφου 1 αντικαθίσταται από το ακόλουθο κείμενο:

«Η οδηγία ισχύει για επιχειρήσεις που το αντικείμενο των δραστηριοτήτων τους είναι οι οδικές μεταφορές εμπορευμάτων και για τις επιχειρήσεις που ασχολούνται με τις οδικές μεταφορές επιβατών, όπως ορίζει το άρθρο 1.»

Το άρθρο 3 τροποποιείται ως εξής:

- το κείμενο του στοιχείου α) της παραγράφου 2 αντικαθίσταται από το ακόλουθο κείμενο:

«έχουν καταδικασθεί για σοβαρό ποινικό αδίκημα, συμπεριλαμβανομένων των παραβάσεων της εμπορικής νομοθεσίας» 7

- το κείμενο του στοιχείου γ) της παραγράφου 2 αντικαθίσταται από το ακόλουθο κείμενο:

«έχουν καταδικασθεί για σοβαρό ποινικό αδίκημα, ή για επανειλημμένες ελάσσονος σημασίας παραβάσεις των ισχυουσών ρυθμίσεων που αφορούν:

- τις μισθολογικές και εργασιακές συνθήκες του επαγγέλματος ή

- τις δραστηριότητες οδικής μεταφοράς εμπορευμάτων ή επιβατών, και ιδίως τους κανόνες σχετικά με το χρόνο οδήγησης και ανάπαυσης των οδηγών, τα βάρη και τις διαστάσεις των οχημάτων επαγγελματικής χρήσεως, την οδική ασφάλεια, την ασφάλεια των οχημάτων, την προστασία του περιβάλλοντος και τις ρυθμίσεις σχετικά με την επαγγελματική αξιοπιστία» 7

- το κείμενο του στοιχείου γ) της παραγράφου 3 αντικαθίσταται από το ακόλουθο κείμενο:

- «η επιχείρηση πρέπει να έχει διαθέσιμο κεφάλαιο και αποθέματα τουλάχιστον: 9 000 Ecu, όταν χρημοποιεί μόνον ένα όχημα και 5 000 Ecu για κάθε πρόσθετο όχημα με επιτρεπόμενο ωφέλιμο φορτίο άνω των 3 500 τόνων, ή μέγιστου αποδεκτού βάρους με φορτίο άνω των 6 τόνων, ή ανά όχημα κατάλληλο και εξοπλισμένο για να μεταφέρει πάνω από 20 επιβάτες, συμπεριλαμβανομένου του οδηγού,

- οι επιχειρήσεις που χρησιμοποιούν οχήματα για τη μεταφορά εμπορευμάτων ωφέλιμου φορτίου έως 3 500 τόνων, ή των οποίων το συνολικό βάρος υποφορτίο δεν υπερβαίνει τους 6 τόνους πρέπει να διαθέτουν για τα οχήματα αυτά διαθέσιμο κεφάλαιο και αποθέματα τουλάχιστον 9 000 Ecu, όταν χρησιμοποιούν μόνον ένα όχημα, και 700 Ecu ανά 500 χιλιόγραμμα μέγιστου επιτρεπόμενου βάρους για κάθε πρόσθετο όχημα,

- οι επιχειρήσεις που χρησιμοποιούν οχήματα για τη μεταφορά επιβατών εξοπλισμένα να μεταφέρουν από εννέα έως είκοσι άτομα, συμπεριλαμβανομένου του οδηγού, πρέπει να διαθέτουν για τα οχήματα αυτά διαθέσιμο κεφάλαιο και αποθέματα τουλάχιστον 9 000 Ecu, όταν χρησιμοποιούν ένα όχημα και 250 Ecu ανά θέση καθημένου για κάθε πρόσθετο όχημα,

- για τους σκοπούς της παρούσας οδηγίας, η τιμή μετατροπής του Ecu σε εθνικό νόμισμα καθορίζεται ανά πενταετία. Οι εφαρμοστέοι συντελεστές μετατροπής είναι εκείνοι της πρώτης εργάσιμης ημέρας του Οκτωβρίου που δημοσιεύονται στην Επίσημη Εφημερίδα των Ευρωπαϊκών Κοινοτήτων και τίθενται σε ισχύ από την 1η Ιανουαρίου του επόμενου ημερολογιακού έτους.» 7

- Το κείμενο του πρώτου εδαφίου της παραγράφου 4 αντικαθίσταται από το ακόλουθο κείμενο:

«Σχετικά με την επαγγελματική επάρκεια, προϋπόθεση για τον υποψήφιο είναι να διαθέτει προσόντα στα θέματα που απαριθμούνται στο παράρτημα και αποδεικνύει ότι διαθέτει με υποχρεωτική γραπτή εξέταση και προαιρετική προφορική εξέταση, σύμφωνα με τη μορφή που ορίζει το παράρτημα, η οποία διοργανώνεται από την αρχή ή το φορέα που έχουν υποδείξει προς το σκοπό αυτό τα κράτη μέλη.» 7

- Το κείμενο του δευτέρου εδαφίου της παραγράφου 4 καταργείται.

Το άρθρο 5 τροποποιείται ως εξής:

- στην παράγραφο 1 προστίθεται το ακόλουθο νέο κείμενο:

«- την 1η Ιανουαρίου 1995 για την Αυστρία, τη Φινλανδία και τη Σουηδία.» 7

- στο πρώτο εδάφιο της παραγράφου 2 προστίθεται το ακόλουθο νέο κείμενο:

«- μετά τις 31 Δεκεμβρίου 1994 και πριν τις 31 Δεκεμβρίου 1996 για την Αυστρία, τη Φινλανδία και τη Σουηδία.» 7

- στο προτελευταίο εδάφιο της παραγράφου 2 προστίθεται το ακόλουθο νέο κείμενο:

«- την 1η Ιανουαρίου 1997 για την Αυστρία, τη Φινλανδία και τη Σουηδία.» 7

- προστίθεται η ακόλουθη νέα παράγραφος 3:

«Όλοι οι οδικοί μεταφορείς, στους οποίους επιτρέπεται να ασκούν το επάγγελμα πριν την 1η Ιανουαρίου 1998, από την 1η Ιανουαρίου 2000 οφείλουν να πληρούν τις απαιτήσεις των διατάξεων των παραγράφων 2 και 3 του άρθρου 3.»

Στην παράγραφο 1 του άρθρου 6 προστίθενται δύο νέα εδάφια:

«Τα κράτη μέλη εξασφαλίζουν ότι οι αρμόδιες αρχές εκτιμούν ανά πενταετία κατά πόσον ο μεταφορέας πληροί ακόμη τις απαιτήσεις καλής υπόληψης και οικονομικής επιφάνειας, και ότι η απαιτήση επαγγελματικής επάρκειας πληρούται ακόμη από το(τα) πρόσωπο(-α) που διαχειρίζονται συνεχώς και αποτελεσματικά τις μεταφορές της επιχείρησης.»

«Τα κράτη μέλη εξασφαλίζουν ότι οι αρμόδιες αρχές εκτιμούν μεταξύ του δευτέρου και του τρίτου έτους της πενταετούς περιόδου κατά πόσον ο μεταφορέας πληροί ακόμη την απαίτηση οικονομικής επιφάνειας.»

Το άρθρο 7 τροποποιείται ως εξής:

- στην παράγραφο 1, οι όροι «σοβαρά ποινικά αδικήματα» αντικαθίστανται από τους όρους: «σοβαρό ποινικό αδίκημα»,

- η παράγραφος 2 καταργείται,

- η παράγραφος 3 γίνεται παράγραφος 2.

Το άρθρο 8 τροποποιείται ως εξής:

- στην παράγραφο 2, οι όροι, «ή μη προηγούμενης πτώχευσης» διαγράφονται,

- στην παράγραφο 4 διαγράφεται η τελευταία πρόταση.

Το άρθρο 10 τροποποιείται ως εξής:

Στην παράγραφο 3 προστίθεται το ακόλουθο νέο εδάφιο:

«Τα πιστοποιητικά που θα χορηγηθούν στους μεταφορείς πριν την 1η Ιανουαρίου 2000 με βάση τουλάχιστον πενταετή επαγγελματική πείρα στη διαχείριση μεταφορικής επιχείρησης θεωρούνται ισότιμα των πιστοποιητικών που έχουν εκδοθεί με βάση τις διατάξεις της παρούσας οδηγίας.»

Άρθρο 2

Το παράρτημα I αντικαθίσταται από το παρόν παράρτημα.

Άρθρο 3

Τα κράτη μέλη θεσπίζουν ποινικό σύστημα για την παράβαση των εθνικών διατάξεων που θα εκδοθούν σύμφωνα με την παρούσα οδηγία και λαμβάνουν όλα τα μέτρα που είναι αναγκαία για να εξασφαλίσουν ότι οι εν λόγω ποινές τίθενται σε εφαρμογή. Οι προβλεπόμενες ποινές πρέπει να είναι αποτελεσματικές, ανάλογες του αδικήματος και αποτρεπτικές. Τα κράτη μέλη κοινοποιούν τις σχετικές διατάξεις στην Επιτροπή το αργότερο έως την 1η Ιουλίου 1998, καθώς επίσης κοινοποιούν οποιαδήποτε μετέπειτα μεταβολή τους όσο το δυνατόν συντομότερα.

Άρθρο 4

1. Τα κράτη μέλη, αφού συμβουλευθούν την Επιτροπή, εκδίδουν και δημοσιεύουν τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία το αργότερο έως την 1η Ιουλίου 1998. Τα κράτη μέλη θέτουν σε εφαρμογή τις εν λόγω διατάξεις από την 1η Ιουλίου 1998.

2. Τα κράτη μέλη κοινοποιούν αμέσως στην Επιτροπή το κείμενο των διατάξεων εθνικού δικαίου που εκδίδουν στο πεδίο που διέπει η παρούσα οδηγία.

Άρθρο 5

Η παρούσα οδηγία τίθεται σε ισχύ την ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

(1) ΕΕ αριθ. L 124 της 23. 5. 1996, σ. 1.

ΠΑΡΑΡΤΗΜΑ

I. ΠΙΝΑΚΑΣ ΤΩΝ ΘΕΜΑΤΙΚΩΝ ΑΝΤΙΚΕΙΜΕΝΩΝ ΠΟΥ ΑΦΟΡΑ ΤΟ ΑΡΘΡΟ 3 ΠΑΡΑΓΡΑΦΟΣ 4

Οι γνώσεις που πρέπει να λαμβάνονται υπόψη για την εξακρίβωση των επαγγελματικών προσόντων πρέπει να συμπεριλαμβάνουν τουλάχιστον τα θεματικά αντικείμενα που απαριθμούνται στον παρόντα πίνακα. Όσον αφορά αυτά τα θεματικά αντικείμενα, οι υποψήφιοι οδικοί μεταφορείς πρέπει να έχουν φθάσει στο επίπεδο γνώσεων και πρακτικών ικανοτήτων που καθορίζονται στη συνέχεια.

Α. Στοιχεία αστικού δικαίου

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να γνωρίζει τις κυριότερες συμβάσεις που χρησιμοποιούνται στις δραστηριότητες οδικής μεταφοράς, καθώς και τα συνακόλουθα δικαιώματα και υποχρεώσεις 7

2. να αποδεικνύει ότι είναι σε θέση να διαπραγματευθεί τους όρους μιας νόμιμα έγκυρης σύμβασης μεταφοράς, ιδίως σε ό,τι αφορά τους όρους μεταφοράς 7

Οδική μεταφορά εμπορευμάτων

3. να μπορεί να αναλύει τις ενστάσεις του εντολέα του όσον αφορά τις ζημίες που προκλήθηκαν, είτε από την απώλεια ή από αβαρίες του εμπορεύματος κατά τη διάρκεια της μεταφοράς είτε από την καθυστέρηση της παράδοσής του, καθώς και τις επιπτώσεις που έχει η ένσταση αυτή επί της συμβατικής του ευθύνης 7

4. να γνωρίζει τους κανόνες και υποχρεώσεις που απορρέουν από τη σύμβαση CMR σχετικά με τις συμβάσεις διεθνούς οδικής μεταφοράς εμπορευμάτων 7

Οδική μεταφορά επιβατών

5. να είναι σε θέση να αναλύσει τις ενστάσεις του εντολέα του αναφορικά με τις ζημίες που προκλήθηκαν στους επιβάτες ή τις αποσκευές τους κατά τη διάρκεια ενός ατυχήματος που προκλήθηκε κατά τη μεταφορά, ή αναφορικά με τις ζημίες που οφείλονται σε καθυστερήσεις, καθώς και τις επιπτώσεις των ενστάσεων αυτών επί της συμβατικής του ευθύνης.

Β. Στοιχεία εμπορικού δικαίου

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να αποδείξει ότι γνωρίζει τους προβλεπόμενους όρους και διατυπώσεις για την εξάσκηση του σχετικού εμπορίου, καθώς και τις γενικότερες υποχρεώσεις των εμπόρων (εγγραφή σε μητρώα, εμπορικά βιβλία και ούτω καθεξής), καθώς και τις συνέπειες της πτώχευσης 7

2. να έχει τις απαιτούμενες γνώσεις των διαφόρων μορφών εμπορικών εταιρειών, καθώς και των κανόνων σύστασης και λειτουργίας τους.

Γ. Στοιχεία κοινωνικού δικαίου

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να γνωρίζει το ρόλο και τη λειτουργία των διαφόρων κοινωνικών θεσμικών οργάνων που παρεμβαίνουν στον τομέα των οδικών μεταφορών (εργατικά συνδικάτα, επιτροπές επιχειρήσεων, εκπρόσωποι προσωπικού, επιθεωρητές εργασίας και ούτω καθεξής) 7

2. να γνωρίζει τις υποχρεώσεις των εργοδοτών στα θέματα της κοινωνικής ασφάλισης και τα κοινωνικά πλεονεκτήματα που απορρέουν από τις διατάξεις αυτές για τους εργαζομένους (συνταξιοδότηση, ανεργία, επιδόματα ασθενείας και ούτω καθεξής) 7

3. να γνωρίζει τους εφαρμοστέους κανόνες για τις συμβάσεις εργασίας των διαφόρων κατηγοριών εργαζομένων στις επιχειρήσεις οδικών μεταφορών (τύπος σύμβασης, υποχρεώσεις των αντισυμβαλλομένων πλευρών, όροι και διάρκεια εργασίας, πληρωμένες διακοπές, αμοιβές, ρήξη του συμβολαίου και ούτω καθεξής) 7

4. να γνωρίζει τις διατάξεις του κανονισμού (ΕΟΚ) αριθ. 3820/85 στον οποίο ρυθμίζονται κοινωνικές πτυχές για το χρόνο οδήγησης και ανάπαυσης των πληρωμάτων, καθώς και του κανονισμού (ΕΟΚ) αριθ. 3821/85 για τις συσκευές ελέγχου στον τομέα των οδικών μεταφορών, καθώς και για τα έμπρακτα μέτρα εφαρμογής των κανονισμών αυτών.

Δ. Στοιχεία φορολογικού δικαίου

Οδική μεταφορά εμπορευμάτων και επιβατών

Ο υποψήφιος οφείλει ιδίως να γνωρίζει του ακόλουθους κανόνες:

1. αναφορικά με τον ΦΠΑ με τον οποίο επιβαρύνονται οι υπηρεσίες μεταφοράς 7

2. αναφορικά με το φόρο κυκλοφορίας οχημάτων 7

3. για τους φόρους με τους οποίους επιβαρύνονται ορισμένα οχήματα που χρησιμοποιούνται για την οδική μεταφορά εμπορευμάτων, καθώς και για τα διόδια και τα τέλη εκμετάλλευσης που εισπράττονται για τη χρήση ορισμένων υποδομών 7

4. για τη φορολογία εισοδήματος.

Ε. Εμπορική και χρηματοδοτική διαχείριση της επιχείρησης

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να έχει γνώση των νομίμων και πρακτικών διατάξεων που διέπουν τη χρήση των επιταγών, των συναλλαγματικών, των γραμματίων εις εντολή, των πιστωτικών καρτών και των άλλων μέσων ή μεθόδων πληρωμής 7

2. να γνωρίζει τις διάφορες μορφές πίστωσης (τραπεζική πίστωση, ενέγγυα πίστωση, εγγύηση τρίτων, ενυπόθηκη πίστωση, χρηματοδοτική μίσθωση, μίσθωση, εκχώρηση απαιτήσεων σε εκδοχέα και ούτω καθεξής), καθώς και τα βάρη και τις υποχρεώσεις που αυτές συνεπάγονται 7

3. να γνωρίζει τι είναι ο ισολογισμός, ποιες μορφές λαμβάνει και να είναι σε θέση να τον ερμηνεύει 7

4. να μπορεί να διαβάζει και να ερμηνεύει τους λογαριασμούς αποτελεσμάτων 7

5. να μπορεί να προβαίνει σε ανάλυση της χρηματοοικονομικής κατάστασης και της αποδοτικότητας των επιχειρήσεων, βασιζόμενος ιδίως σε χρηματοοικονομικούς συντελεστές απόδοσης 7

6. να είναι σε θέση να καταρτίσει προϋπολογισμό 7

7. να γνωρίζει τα διάφορα στοιχεία που συναπαρτίζουν το κόστος παραγωγής του (πάγιο κόστος, μεταβλητό κόστος, κεφάλαιο εκμετάλλευσης, αποσβέσεις και ούτω καθεξής) και να είναι σε θέση να το υπολογίσει ανά αυτοκίνητο, ανά χιλιόμετρο, ανά επιβάτη ή ανά τόνο 7

8. να μπορεί να συντάξει σχετικό οργανόγραμμα για το συνολικό αριθμό των απασχολουμένων ατόμων στην επιχείρηση, να διαμορφώνει τα προγράμματα εργασίας και τα προγράμματα κατάρτισης για τους εργαζομένους, τους οδηγούς και ούτω καθεξής 7

9. να γνωρίζει τις βασικές αρχές έρευνας της αγοράς (marketing), προώθησης των πωλήσεων μεταφορικών υπηρεσιών, επεξεργασίας αρχείων με τα στοιχεία των πελατών, διαφήμισης, δημοσίων σχέσεων και ούτω καθεξής 7

10. να γνωρίζει τις διάφορες ιδιάζουσες κατηγορίες ασφαλείας για τον κλάδο των οδικών μεταφορών (ασφάλιση ευθύνης, προσώπων, πραγμάτων, αποσκευών), καθώς και τις αντίστοιχες εγγυήσεις και υποχρεώσεις που οι ασφάλειες αυτές συνεπάγονται 7

11. να γνωρίζει τις τηλεματικές εφαρμογές στον τομέα των οδικών μεταφορών 7

Οδική μεταφορά εμπορευμάτων

12. να είναι σε θέση να εφαρμόσει τους κανόνες έκδοσης τιμολογίων για την παροχή υπηρεσιών οδικής μεταφοράς εμπορευμάτων, αλλά και να γνωρίζει τη σημασία και τις επιπτώσεις των Incoterms 7

13. να γνωρίζει τις διάφορες κατηγορίες πρακτόρων μεταφοράς, το ρόλο που διαδραματίζουν, τα λειτουργικά τους καθήκοντα και, ενδεχομένως, το καθεστώς που τους διέπει 7

Οδική μεταφορά επιβατών

14. να είναι σε θέση να εφαρμόσει τους κανόνες για τους ναύλους και για τη διαμόρφωση των τιμών κατά τη μεταφορά επιβατών με δημόσια και ιδιωτικά μέσα 7

15. να μπορεί να εφαρμόσει τους κανόνες για την έκδοση τιμολογίων παροχής υπηρεσιών οδικής μεταφοράς επιβατών.

ΣΤ. Πρόσβαση στην αγορά

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να γνωρίζει τις ρυθμίσεις που διέπουν τον επαγγελματικό κλάδο οδικής μεταφοράς για λογαριασμό τρίτων, αλλά και να γνωρίζει τις αντίστοιχες ρυθμίσεις για την εκμίσθωση βιομηχανικών οχημάτων και για την υπεργολαβία και, ιδίως, τους κανόνες που αφορούν την επίσημη οργάνωση του αντίστοιχου επαγγέλματος, την πρόσβαση στο επάγγελμα αυτό, αλλά και τις εγκρίσεις που χορηγούνται για τις ενδοκοινοτικές και εξωκοινοτικές οδικές μεταφορές αλλά και τον έλεγχο και τις κυρώσεις 7

2. να γνωρίζει τις ρυθμίσεις που διέπουν τη σύσταση μιας επιχείρησης οδικών μεταφορών 7

3. να γνωρίζει τα διάφορα έγγραφα που απαιτούνται για την εκτέλεση δρομολογίων οδικής μεταφοράς και να μπορεί να θέσει σε εφαρμογή διαδικασίες επαλήθευσης για να διασφαλίζεται η παρουσία τόσο στην επιχείρηση, όσο και στα οχήματα νομότυπων εγγράφων για κάθε πραγματοποιούμενη μεταφορά και, ιδίως, των εγγράφων που αναφέρονται στο όχημα, τον οδηγό, το εμπόρευμα ή τις αποσκευές 7

Οδική μεταφορά εμπορευμάτων

4. να γνωρίζει τους κανόνες που διέπουν την οργάνωση της αγοράς οδικής μεταφοράς εμπορευμάτων, αλλά και τους κανόνες για τα γραφεία ναύλωσης και τους κανόνες λογιστικής 7

5. να γνωρίζει τις διατυπώσεις που πρέπει να εκπληρωθούν κατά τη διέλευση των συνόρων, αλλά και να έχει υπόψη του το ρόλο και την έκταση εφαρμογής των εγγράφων T και των δελτίων TIR, καθώς και των υποχρεώσεων και ευθυνών που συνεπάγεται η χρησιμοποίησή τους 7

Οδική μεταφορά επιβατών

6. να γνωρίζει τους αντίστοιχους κανόνες οργάνωσης της αγοράς οδικής μεταφοράς επιβατών 7

7. να γνωρίζει τους κανόνες που ισχύουν για τη σύσταση μεταφορικών εταιρειών και να μπορεί να καταρτίσει προγράμματα μεταφοράς.

Ζ. Τεχνικά πρότυπα και εκμετάλλευση

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να γνωρίζει τους κανόνες που εφαρμόζονται για το βάρος και τις διαστάσεις των οχημάτων στα κράτη μέλη της Ευρωπαϊκής Ένωσης, αλλά και τις διαδικασίες που ισχύουν για τις έκτακτες μεταφορές κατά παρέκκλιση από τους κανόνες αυτούς 7

2. να είναι σε θέση να επιλέγει, ανάλογα με τις ανάγκες της επιχείρησης, τα οχήματα καθώς και τα ιδιαίτερα στοιχεία τους (αμάξωμα, κινητήρας, όργανα μετάδοσης, συστήματα πέδησης και ούτω καθεξής) 7

3. να γνωρίζει τις διατυπώσεις για την έγκριση, τη δήλωση και τον τεχνικό έλεγχο των οχημάτων αυτών 7

4. να μπορεί να λάβει υπόψη του τα μέτρα που απαιτούνται για την καταπολέμηση της ρύπανσης του ατμοσφαιρικού αέρα από τις εκπομπές των οχημάτων με κινητήρα αλλά και για την καταπολέμηση του θορύβου που προκαλούν 7

5. να μπορεί να συντάξει προγράμματα περιοδικής συντήρησης των οχημάτων και του εξοπλισμού τους.

Οδική μεταφορά εμπορευμάτων

6. να γνωρίζει τους διάφορους τύπους μέσων συντήρησης και φόρτωσης (περονοφόρα οχήματα, εμπορευματοκιβώτια, παλέτες και ούτω καθεξής) και να μπορεί να θέσει σε εφαρμογή τις διαδικασίες και οδηγίες που απαιτούνται για το λειτουργικό έργο φόρτωσης και εκφόρτωσης εμπορευμάτων (κατανομή του βάρους, στοίχιση, στοιβασία, στήριξη και ούτω καθεξής) 7

7. να γνωρίζει τις διάφορες τεχνικές συνδυασμένων μεταφορών σιδηροδρομικώς ή με πορθμεία roll on roll off 7

8. να μπορεί να θέσει σε εφαρμογή τις διαδικασίες που στοχεύουν στην τήρηση των κανόνων μεταφοράς επικίνδυνων εμπορευμάτων και αποβλήτων και, ιδίως, των κανόνων που απορρέουν:

- από τις διατάξεις της οδηγίας 94/55/ΕΚ όσον αφορά την προσέγγιση των νομοθεσιών των κρατών μελών για την οδική μεταφορά επικίνδυνων εμπορευμάτων,

- από τις διατάξεις της οδηγίας 96/35/ΕΚ όσον αφορά τον προσδιορισμό αλλά και τα επαγγελματικά προσόντα των συμβούλων ασφαλείας για την οδική, τη σιδηροδρομική και την εσωτερική πλωτή μεταφορά επικίνδυνων εμπορευμάτων,

- τις διατάξεις του κανονισμού (ΕΟΚ) αριθ. 259/93 αναφορικά με την εποπτεία και τον έλεγχο της μεταφοράς αποβλήτων κατά την είσοδο ή έξοδο από την Ευρωπαϊκή Κοινότητα ή εντός των ορίων της 7

9. να θέσει σε εφαρμογή τις διαδικασίες που θα οδηγήσουν στην τήρηση των κανόνων για τη μεταφορά αναλώσιμων τροφίμων με άμεση ημερομηνία λήξης και, ιδίως, των κανόνων που απορρέουν από τη συμφωνία για τη διεθνή μεταφορά αναλώσιμων τροφίμων με άμεση ημερομηνία λήξης και για τα ειδικά μέσα που επιτρέπεται να χρησιμοποιηθούν για τις μεταφορές αυτές (ATP) 7

10. να μπορεί να θέσει σε εφαρμογή τις διαδικασίες που θα οδηγήσουν σε σεβασμό των κανονιστικών ρυθμίσεων για τη μεταφορά ζώντων ζώων.

Η. Οδική ασφάλεια

Οδική μεταφορά εμπορευμάτων και επιβατών

Ο υποψήφιος οφείλει ιδίως:

1. να γνωρίζει τα προσόντα που απαιτούνται για το προσωπικό οδήγησης (άδεια οδήγησης, ιατρικά πιστοποιητικά, βεβαιώσεις ικανότητας και ούτω καθεξής) 7

2. να μπορεί να θέσει σε εφαρμογή συγκεκριμένα μέτρα και να εξασφαλίσει ότι οι οδηγοί θα σέβονται τους κανόνες, τις απαγορεύσεις και τους περιορισμούς κυκλοφορίας που ισχύουν στα διάφορα κράτη της Ευρωπαϊκής Ένωσης (περιορισμός ταχύτητας, κανόνες προτεραιότητας, στάσεις και στάθμευση, χρήση φανών, οδική σήμανση και ούτω καθεξής) 7

3. να μπορεί να δώσει στους οδηγούς οδηγίες ενόψει του ελέγχου των κανόνων ασφαλείας, αφενός μεν για την κατάσταση του υλικού μεταφοράς, του εξοπλισμού του και του φορτίου του και, αφετέρου, για την προληπτική οδήγηση 7

4. να μπορεί να θεσπίσει τις διαδικασίες που πρέπει να ακολουθούνται στις περιπτώσεις ατυχημάτων και να θέσει σε εφαρμογή τις απαιτούμενες διαδικασίες για να αποφεύγεται η επανάληψή τους, αλλά και για να μην διαπράττονται σοβαρά παραπτώματα 7

Οδική μεταφορά επιβατών

5. να γνωρίζει στοιχεία της οδικής γεωγραφίας των κρατών μελών της Ευρωπαϊκής Ένωσης.

II. ΟΡΓΑΝΩΣΗ ΕΞΕΤΑΣΕΩΝ

Η εξέταση με την οποία διαπιστώνεται αν οι οδικοί μεταφορείς διαθέτουν το απαραίτητο επίπεδο γνώσεων για τα προαναφερθέντα θέματα, και ιδίως εξακριβώνεται τη δυνατότητά τους να χρησιμοποιούν τα όργανα και τις τεχνικές που σχετίζονται με αυτά καθώς και να διεκπεραιώνουν εκτελεστικά και συντονιστικά καθήκοντα, αποτελείται απο τα ακόλουθα μέρη:

Α. Υποχρεωτική γραπτή εξέταση

1. Απάντηση σε γραπτό ερωτηματολόγιο τουλάχιστον 100 ερωτήσεων πολλαπλής επιλογής, με τέσσερις εναλλακτικές απαντήσεις κατά τη βαθμολόγηση του οποίου αφαιρείται μία ακέραια μονάδα για κάθε λανθασμένη απάντηση. Η γραπτή εξέταση αντιπροσωπεύει το 30 % της συνολικής βαθμολογίας. Ο υποψήφιος πρέπει να απαντήσει σωστά στο 60 % των ερωτήσεων για να επιτύχει σε αυτό το μέρος της εξέτασης.

Διάρκεια: δύο ώρες.

2. Γραπτές εξετάσεις/περιπτωσιολογικές μελέτες που αντιπροσωπεύουν το 40 % των συνολικών μονάδων. Ο υποψήφιος πρέπει να απαντήσει σωστά στο 60 % των ασκήσεων/περιπτωσιολογικών μελετών για να επιτύχει σε αυτό το μέρος της εξέτασης.

Διάρκεια: δύο ώρες.

Β. Προαιρετική διοργάνωση προφορικής εξέτασης

30 % της συνολικής βαθμολογίας.

Γ. Εφόσον το κράτος μέλος διοργανώνει αποκλειστικά γραπτές εξετάσεις και ασκήσεις/περιπτωσιολογικές μελέτες, οι αντίστοιχες συνολικές βαθμολογίες υπολογίζονται σε ποσοστά 40 % για το μέρος Α.1 και 60 % για το μέρος Α.2.

Δ. Αποτελέσματα

Προκειμένου να επιτύχει ο υποψήφιος πρέπει να έχει απαντήσει ορθά στο 70 % της εξέτασης.